
Text rozhodnutia
Súd: Krajský súd Bratislava Spisová značka: 5Sd/109/2012 Identifikačné číslo súdneho spisu: 1012200704 Dátum vydania rozhodnutia: 28. 10. 2015 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2015:1012200704.2 Uznesenie Krajský súd v Bratislave v právnej veci navrhovateľky E. P., T. D. XXXX/X, T., proti odporkyni Sociálnej poisťovni ústredie, Ul. 29. augusta č. 8-10, Bratislava, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 23.1.2012 žiadala preskúmať rozhodnutie odporkyne číslo XXX XXX XXXX X zo dňa 20.12.2011, ktorým odporkyňa navrhovateľke od 7. novembra 2011 priznala starobný dôchodok v sume 272,00 eur mesačne, zvýšený od 1. januára 2012 na sumu 281,00 eur mesačne, rozhodnutie číslo XXX XXX XXXX X zo dňa 21.12.2011, ktorým odporkyňa rozhodla podľa § 81 ods. 2 zákona č. 461/2003 Z.z. o súbehu starobného dôchodku a vdovského dôchodku ku dňu priznania starobného dôchodku od 7. novembra 2011 a rozhodnutie číslo XXX XXX XXXX X zo dňa 21.12.2011, ktorým odporkyňa navrhovateľke od 1. januára 2012 zvýšila starobný dôchodok a vdovský dôchodok. Písomným prehlásením zo dňa 6.10.2015 navrhovateľka vzala späť návrh v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1012200704.2 (dáta aktuálne k 30. 10. 2026). Záväzné je znenie zverejnené súdom.




